tartuNLP/wikipedia-smugri-20251201 huggingface dataset:
Paramount+

Paramount+ on maksullinen suoratoistopalvelu, jonka omistaa yhdysvaltalainen mediakonserni Paramount Global (aiemmin ViacomCBS). Paramount+ lanseerattiin pohjoismaissa maaliskuussa 2021.
Sen sisältö on pääosin Paramountin ja CBS:n eri yhtiöiltä.
Palvelu aloitettiin Yhdysvalloissa syksyllä 2014 nimellä CBS All Access. Se alkoi tuottaa alkuperäistuotantoa vuodesta 2016 CBS:n ohjelmien spin-offeina "Big Brother: Over the Top" (sarjasta Big Brother USA), "The Good Fight" (sarjasta Good Wife) ja uusi Star Trek -sarja "".
Marraskuussa 2019 CBS yhdistyi takaisin Viacomiin, jolloin syntyi ViacomCBS. Palvelu brändättiin uudelle nimelle Paramount+ 4. maaliskuuta 2021.
Elokuussa 2021 Comcast ja ViacomCBS julkistivat uuden suoratoistopalvelun nimeltä SkyShowtime, joka lanseerattiin pohjoismaissa 20. syyskuuta 2022.
Paul Givan

Paul Jonathan Givan (s. 12. lokakuuta 1981) on pohjoisirlantilainen demokraattista unionistipuoluetta edustava poliitikko, joka on toiminut Pohjois-Irlannin pääministerinä varapääministeri Michelle O’Neillin ohella kesäkuusta 2021 lähtien.
Givan valittiin Lisburnin kaupunginvaltuustoon vuonna 2005. Vuonna 2010 hänet valittiin Pohjois-Irlannin kansalliskokoukseen Lagan Valleyn vaalipiiristä, ja vuosina 2016–2017 hän toimi yhteisöministerinä Pohjois-Irlannin hallituksessa. 
Kesäkuussa 2021 Arlene Fosterin erottua pääministerin virasta Givan valittiin hänen tilalleen.
Givan erosi pääministerin virasta 3. helmikuuta 2022.
Michelle O’Neill

Michelle O’Neill (o.s. Doris; s. 10. tammikuuta 1977) on pohjoisirlantilainen Sinn Féiniä edustava poliitikko, joka on vuodesta 2020 toiminut Pohjois-Irlannin varapääministerinä kahden pääministerin, Arlene Fosterin ja Paul Givanin ohella.
O’Neill nousi 3. helmikuuta 2024 Pohjois-Irlannin pääministeriksi ensimmäisenä Irlannin yhtenäisyyttä kannattavan puolueen edustajana.
Michelle Doris syntyi Irlannin tasavallassa Corkin kreivikunnan Fermoyssa. Hänen isänsä Brendan Doris oli ollut vangittuna IRA:n jäsenyydestä ja mukana paikallishallinnossa Sinn Féinin jäsenenä. Hän kävi koulua Pohjois-Irlannissa Dungannonissa ja kouluttautui kirjanpitäjäksi. 
O’Neill liittyi Sinn Féiniin pitkänperjantain sopimuksen allekirjoittamisen jälkeen 21-vuotiaana vuonna 1998. Vuonna 2007 hänet valittiin Pohjois-Irlannin kansalliskokoukseen Mid Ulsterin vaalipiiristä. Hän toimi maatalousministerinä vuosina 2011–2016 ja terveysministerinä 2016–2017. Vuonna 2018 hänet valittiin Sinn Féinin varapuheenjohtajaksi.
Vuonna 2020 O’Neill valittiin Pohjois-Irlannin varapääministeriksi. Hän joutui eroamaan virastaan pääministeri Paul Givanin erottua 3. helmikuuta 2022.
Charles Downing Lay

Charles Downing Lay (3. syyskuuta 1877 Newburgh New York – 15. helmikuuta 1956 Stratford Connecticut) oli yhdysvaltalainen arkkitehti.
Lay osallistui vuoden 1936 Berliinin olympialaisiin, joissa hänet palkittiin hopealla kaupunkisuunnittelussa teoksestaan, joka käsitteli Brooklynin Marine Park -puiston suunnitelmia.
Theodor Nußbaum

Theodor "Theo" Nussbaum (usein: Nußbaum; 3. heinäkuuta 1885 Linz am Rhein – 22. huhtikuuta 1956 Köln) oli saksalainen arkkitehti. Hän osallistui vuoden 1936 Berliinin olympialaisiin, joissa hän voitti pronssia kaupunkisuunnittelussa teoksestaan, joka käsitteli Kölnin kaupunkikuvan ja urheilukeskuksen suunnitelmia.
Travestia

Travestia (ital. &lt; , toiselle puolelle, muuksi ja "vestis", vaate) on leikillinen tai satiirinen runouden laji, jossa vakava- tai yleväaiheinen kirjallinen luomus muutetaan koomiseksi antamalla sille muoto, joka on ristiriidassa sisällön kanssa. Parodiasta se eroaa siinä, että travestiassa alkuperäinen aihe säilytetään. Travestiaa ovat käyttäneet esimerkiksi ranskalaiset kirjailijat 1600-luvulla elänyt Paul Scarron ja 1700-luvulla kirjoittanut Pierre de Marivaux. Tunnettu tämän tyylilajin käyttäjä on myös saksalainen Aloys Blumauer, jonka teos "Äneis" julkaistiin 1780-luvulla, ja saksalais-ranskalainen Jacques Offenbach, joka loi 1800-luvulla travestiaa käyttäneitä mytologisia operetteja. Itävaltalainen näytelmäkirjailija Johann Nestroy kirjoitti 1800-luvulla Hebbel- ja Wagner-travestioita.
Salviaöljy

Salviaöljy () on ryytisalvian lehdistä vesihöyrytislaamalla valmistettua eteeristä öljyä. Se on väritöntä tai kellertävää ja sillä on voimakas salvianlehtien tuoksu. Sen ominaispaino on 0,91–0,94 ja se liukenee helposti etanoliin. Salviaöljy sisältää tujonia, kamferia, borneolia, pineeniä ja eukalyptolia. Se on antiseptista, mutta se ärsyttää ihoa ja aiheuttaa kouristuksia. Salviaöljyä on käytetty lääkkeissä ja hajuvesiteollisuudessa.
Nasiiri

Nasiiri () on Raamatun Vanhassa testamentissa käytetty nimitys askeettilupauksen tehneestä henkilöstä. Lupaus oli joko eliniäksi tai määräajaksi annettu. Nasiiri oli Jumalalle vihitty tai vihkiytynyt, ja hänen tuli pidättyä kaikesta saastuttavasta ja antaa hiustensa kasvaa. Simson oli nasiiri ja myös Johannes Kastaja ja apostoli Paavali olivat antaneet nasiirilupauksen.
Felix Dhünen-Sondinger

Felix Dhünen (oikealta nimeltään Franz Sondinger; 5. tammikuuta 1896 Germersheim Pfalz – 8. joulukuuta 1939 Berliini) oli saksalainen runoilija. Hän osallistui vuoden 1936 Berliinin olympialaisiin, joissa hän voitti kultaa lyriikassa teoksellaan "Der Läufer" ("Juoksija").
Onnia

Onnia on naisen etunimi. Se on miehennimen Onni feminiininen vastine.
Onnia-nimeä on käytetty Suomessa jo 1800-luvulla, mutta – toisin kuin erittäin suosittu Onni – se on jäänyt suhteellisen harvinaiseksi nimeksi. Digi- ja väestötietoviraston mukaan se on elokuuhun 2021 mennessä ollut virallisena nimenä noin 180 naisella.
Onnialla ei ole nimipäivää almanakassa.
Shikarpur

Shikarpur (; ) on kaupunki Pakistanin Sindhin provinsissa. Aikanaan kaupungilla oli huomattava asema kauppareitillä kohti Keski-Aasiaa ja Persiaa, mutta 1800-luvulla se taantui pienemmäksi paikalliskeskukseksi. Sen asukasluku oli vuoden 2017 väestönlaskennan mukaan 196 158.
Maantiede.
Shikarpur sijaitsee Pakistanin Sindhin provinsin pohjoisosassa Shikarpurin piirikunnassa.
Historia.
Shikarpurin perustivat Daudputrat vuonna 1667. Nimensä kaupunki sai alueen mukaisesti. Ennen kaupungin perustamista alue oli metsästysmaata ("shikargah") jota käyttivät Maharan heimon metsästäjät ("shikari"). Kalhora-dynastian hallitsija Yar Muhammad Kalhoro hyökkäsi Shikarpuriin vuonna 1701 ja hänen seuraajansa Nur Muhammad Kalhoro ajoi Daudputrat alueelta. He perustivat myöhemmin uuden Bahawalpurin kaupungin toisaalle.
Persian hallitsija Nadir Šah teki sotaretken Nur Muhammad Kalhoron hallitsemaan Sindhiin vuonna 1740. Hän liitti omaan valtakuntaansa osia Kalhoro-dynastian alueista ja niiden mukana myös Shikarpurin. Samalla paikallishallitsijoiksi nostettiin jälleen Daudputrat. Kalhoro-dynastian onnistui kuitenkin jälleenvallata kaupunki vuonna 1754 heidän liittouduttuaan Ahmad Šah Dorranin kanssa. Ahmad Šah teki Kalhoro-dynastian Murad Yarista Dorrani-valtakunnan alaisen Sindhin kuvernöörin.
Dorrani-valtakunnan kaudella paštuja kannustettiin muuttamaan uusille alueille verohelpotuksin ("Pattadari"). Monet heistä päätyivät Shikarpurin alueelle. Yksi kaupungin tunnetuimpia kirjailijoita ja uskonnollisia henkilöitä oli Afganistanista kaupunkiin muuttanut Šah Fakir Alwi. Samalla kaupungista kehkeytyi tärkeä Persiaan, Afganistaniin ja Keski-Aasiaan suuntautuvan kaupan kauttakulkureitti. Kaupunki oli tunnettu suuresta katetusta basaaristaan. Kauppaa hallitsivat tuolloin tyypillisesti hindulaiset kauppiaat.
Shikarpur liitettiin Afganistanista riippumattoman Talpur-dynastian alaisuuteen vuonna 1825 ja heitä seurasi brittivalta vuonna 1843. Shikarpurin merkitys kaupan keskuksena alkoi huveta. Brittien levittäytyessä he avasivat uusia vaihtoehtoisia kaupungin ohittaneita kauppareittejä esimerkiksi Quettan ja Khaibarsolan kautta. Kaupunki taantui toissijaiseksi paikalliseksi keskukseksi. Pakistanin itsenäistyttyä vuonna 1947 Shikarpurista on tullut maatalouteen liittyvän teollisuuden keskus, sekä oman piirikuntansa hallinnollinen keskus.
Väestö.
Shikarpurin asukasluku oli Pakistanin vuoden 2017 väestönlaskennan mukaan 196 158.
The Innermost Journey to Your Outermost Mind

The Innermost Journey to Your Outermost Mind on Sami Yaffan ensimmäinen sooloalbumi, joka on julkaistu 3. syyskuuta 2021. Albumi julkaistiin Suomessa Vallila Music Housen kautta ja ulkomailla Cargo Recordsin kautta.
Wilhelm Ehmer

Wilhelm Ehmer (1. elokuuta 1896 Hongkong, Brittiläinen Hongkong – 16. kesäkuuta 1976 Lüdenscheid, Länsi-Saksa) oli saksalainen runoilija. Hän osallistui vuoden 1936 Berliinin olympialaisiin, joissa hänet palkittiin hopealla epiikassa teoksestaan "Um den Gipfel der Welt" ("Around the Peak of the World"). Hänelle annettiin filosofian tohtorin arvo vuonna 1925.
Plouharnel

 
Plouharnel () on kunta läntisessä Ranskassa Morbihanin departementissa Bretagnen alueella. Se sijaitsee Quiberoninlahden rannalla, noin 34 kilometriä Lorientin kaupungista kaakkoon.
Plouharnel on suosittu merenrantakohde, joka on erityisesti surffaajien suosiossa. Kunnan alueella on 10 kilometriä hiekkarantoja.
Kunnan alueella on runsaasti esihistoriallisia megaliitteja.
Dark Connection

Dark Connection on Beast In Blackin kolmas studioalbumi, joka julkaistiin 29. lokakuuta 2021.
Hsing Yun

Hsing Yun (, 19. elokuuta 1927 Yangzhou, Kiina – 5. helmikuuta 2023 Kaohsiung, Taiwan) oli Kiinassa ja Taiwanissa toiminut kiinalainen buddhalainen munkki, joka oli Fo Guang Shan -järjestön perustaja ja hengellinen johtaja.
Varhaiset vaiheet ja yksityiselämä.
Hsing Yun syntyi vuonna 1927 Yangzhoussa. Hän liittyi Nanjingin lähistöllä sijaitsevaan luostariin ollessaan 12-vuotias.
Iän myötä Hsing kärsi lukuisista terveysongelmista, kuten korkeasta verenpaineesta, diabeteksesta, sydänvaivoista ja ohimenevistä aivoverenkiertohäiriöistä. Lokakuussa 2016 joutui leikkaukseen aivoinfarktin takia. Hsing menetti iän myötä myös näkönsä.
Toiminta munkkina.
Hsing sai täysivaltaisen luostarivihkimyksen vuonna 1941. Kahdeksan vuotta myöhemmin hän pakeni Kiinan sisällissotaa Taiwaniin. Tämän jälkeen hän alkoi toimimaan buddhalaisuuden levittäjänä ja alkoi kirjoittaa paljon. Aluksi hän kirjoitti säännöllisesti jo olemassa oleviin lehtiin, mutta vuonna 1957 hän perusti "Maailman herääminen" -nimisen buddhalaisen aikakauslehden ja vuonna 2000 "The Merit Times" -nimisen sanomalehden, joka on ensimmäinen buddhalainen päivittäin ilmestyvä sanomalehti.
Fo Guang Shanin perustaminen.
Vuonna 1967 Hsing osti 30-hehtaarisen maa-alueen Kaohsiungin kaupungin laitamilta. Hän perusti sinne luostarin ja otti varsin pian vastuulleen myös lähialueella sijainneen vanhainkodin.
Hsing sai vuonna 1998 vastuulleen Buddhan hampaan, jonka säilyttämiseen hän perusti museon (Fo Guang Shanin Buddha-museo), joka avasi ovensa vuonna 2011.
Vuonna 2008 Whittier College myönsi Hsingille kunniatohtorin arvon.
Kritiikkiä.
Hsing kannatti yhden Kiinan politiikkaa. Fo Guang Shanilla on toimintaa Manner-Kiinassa, ja Hsing tapasi Kiinan johtajan Xi Jinpingin useampaan otteeseen. Hsing on sanonut, että Taiwan ja Kiina kuuluvat samaan perheeseen. Hsingin mukaan buddhalaisten ei tule olla mukana politiikassa ja hänelle oli aivan sama, kuka johtaa Kiinaa.
Vuonna 2009 Hsing sanoi Maailman buddhalaisten foorumilla, että taiwanilainen ei ole kansalaisuus ja että Taiwanin asukkaat ovat kiinalaisia.
Middlesexin piirikunta (New Jersey)

Middlesexin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 863 162 vuonna 2020. Piirikunnan hallintokeskus on New Brunswickin kaupunki ja suurin kunta on Edison. Piirikunta on perustettu 1683.
Piirikunnan asukkaista 7 % on hinduja, mikä on suurin prosentuaalinen osuus Yhdysvaltain piirikuntien keskuudessa.
Kansallinen Tsing Hua -yliopisto

Kansallinen Tsing Hua -yliopisto () on Taiwanissa Hsinchun kaupungissa toimiva yliopisto.
Historia.
Kansallinen Tsing Hua -yliopisto aloitti toimintansa Pekingissä, Manner-Kiinassa vuonna 1911 nimellä Tsing Hua -akatemia. Sen perustamiseen tarvittavat varat saatiin antamalla osa Yhdysvalloille tarkoitetuista, boksarikapinan jälkeen sovituista, sotakorvauksista anteeksi sillä ehdolla, että varoilla perustettaisiin yliopisto. Sen alkuperäinen tarkoitus oli valmistaa kiinalaisia opiskelijoita opiskelemaan amerikkalaissa yliopistoissa.
Nykyisellä paikallaan Hsinchussa se aloitti vuonna 1956.
Vuodesta 1968 lähtien Tsing Hua on järjestänyt kerran vuodessa Mei-Chu-urheilukisat toisen Hsincussa sijaitsevan maineikkaan yliopiston, Kansallisen Yang Ming Chiao Tung -yliopiston kanssa. Kisojen tarkoitus on edistää hyviä suhteita kahden eri yliopiston opiskelijoiden välillä, ja tapahtuma on sittemmin kasvanut kolmipäiväiseksi. 
Toiminta nykyään.
Tsing Hua sijaitsee hieman yli 72 kilometrin päässä Taipeista. Sen kampusalue on kooltaan 1,48 km2. Vuonna 2021 henkilökuntaa yliopistossa on 834 ja opiskelijoita 17 218.
Yliopistossa on kymmenen tiedekuntaa:
Yliopiston maskottina toimii panda.
Yliopiston nykyinen puheenjohtaja on Hong Hocheng.
Rhosllanerchrugog

Rhosllanerchrugog tai Rhosllannerchrugog on kylä ja kunta Koillis-Walesissä noin 6 kilometriä Wrexhamistä lounaaseen.
Kylän nimi on peräisin Maelorin lordi Cynwrig ap Rhiwallon tilasta nimeltä Llanerchrugog. Arkikielessä kylää kutsutaan kymriksi usein nimellä "Rhos", joka lausutaan poikkeuksellisesti ; englanniksi käytetään nimitystä "the Rhos".
Rhosllanerchrugog oli aiemmin osa Ruabonia ja sen aluetta nimeltä Morton Above tai Morton Wallichorum. Vuonna 1844 Morton Above ja viereinen Dynhinlle Ucha erotettiin omaksi kunnakseen nimeltään Rhosllanerchrugog.
Vuonna 1563 Holtin porvareille annettiin lupa kaivaa hiiltä Rhosllanerchrugogissa; 1700-luvulla sinne perustettiin hiilikaivos, ja 1800-luvulla kylä kasvoi huomattavasti. 1700-luvun alkupuolella kaivokset omisti Watkin Williams-Wynn, merkittävän paikallisen maanomistajasuvun jäsen ja tunnettu jakobiitti. Kuningas Yrjö I:n noustessa valtaan hän yllytti Rhosllanerchrugogin kaivosmiehet marssimaan Wrexhamiin laulaen jakobiittisia lauluja hajottamaan nonkonformistien rakennuksia, whig-kauppiaiden ikkunoita ja estämään Wrexhamin kirkonkelloja soimasta Yrjön valtaannousun kunniaksi. Williams-Wynnin jakobitismin on arveltu olevan kyläläisten yleisen lempinimen ”Jackos” tai ”Jacos” taustalla.
Rhosllanerchrugogin Stiwt-teatteri rakennettiin vuonna 1926 kaivosmiesten työväentaloksi ja suljettiin vuonna 1977. Seuraavana vuonna talon osti kunta, ja suunnitellun purkamisen sijaan se muutettiin myöhemmin teatteriksi.
Rhosllanerchrugogissa on kaksi Walesin kirkon kirkkoa, joista toinen on suljettu, baptistikappeli, itsenäinen kappeli sekä kalvinistis–metodistinen kappeli.
Rhosllanerchrugog sijaitsee Walesin läpi Swanseasta Manchesteriin kulkevan A483-tien varrella.
Gay (etunimi)

Gay on etunimi, joka voi olla naisen tai miehen nimi.
Englantilaisella kielialueella Gay on vakiintunut naisennimeksi. Sen pohjana on ranskan kielen sana "gai", joka on lainattu englantiin muodossa "gay". Sanan alkuperäinen merkitys on ’iloinen’ (nykykielessä "gay" tarkoittaa ’homoseksuaalista’). 
Digi- ja väestötietoviraston mukaan Gay on vuoteen 2021 mennessä ollut Suomessa etunimenä noin 20–40 naisella ja noin 10–30 miehellä.
Henrikinkatu

Henrikinkatu () on katu Turun I kaupunginosassa. Se alkaa Yliopistonmäeltä Vesilinnantien jatkeena ja päättyy Tuomiokirkonkadulle. Se on pituudeltaan noin 400 metriä. Katu on saanut nimensä Suomen suojeluspyhimyksen piispa Henrikin mukaan.
Henrikinkadun poikkikatuja pohjoisesta etelään ovat Agricolankatu, Horttokuja, Porthaninkatu ja Kerttulinkatu.
Henrikinkadun varrella sijaitsevia rakennuksia ovat muun muassa Turun yliopiston käytössä vuoteen 2016 saakka ollut, vuonna 1969 valmistunut Fennicum, vuonna 1963 valmistunut Åbo Akademin kauppakorkeakoulun rakennus Hanken, jossa nykyisin toimii ruotsinkielinen ammattikorkeakoulu Novia, vuonna 2021 Åbo Akademin luonnontieteiden ja tekniikan tiedekunnalle sekä Turun yliopiston kemian laitokselle valmistunut Aurum, sekä Tuomiokirkonkadun kulmassa sijaitsevat 1860-luvulla rakennettu Reuterska huset eli Reuterin talo ja Maaherran makasiini, jonka Henrikinkadun puoleinen siipi valmistui vuonna 1909. Henrikinkatu 1:ssä toimi vuodesta 1909 vuoteen 1995 yksityinen sairaala, joka alkuvuosiensa jälkeen oli nimeltään Ab Åbo Sjukhem - Turun Sairaskoti Oy. Kadun varrella on myös asuinpuutaloja mutta vuosien varrella monia niistä on purettu yliopistorakennusten tieltä.
Vartiovuorella sijaitseva Carl Ludvig Engelin suunnittelema tähtitorni näkyy suoraan edessä Henrikinkatua pitkin katsottaessa.
Henrikinkadun tienoot ovat olleet rakennettuja vuosisatojen ajan. Itse katu tehtiin vasta vuonna 1827 riehuneen Turun palon jälkeen, ja se sai nimekseen Pyhän Henrikin katu. Sen varrelle rakennettiin yksikerroksisia puisia empiretaloja, jotka lähes kaikki olivat pelkästään asuinkäytössä. Ensimmäinen kivirakennus oli Turun hovioikeuden presidentille Karl Robert Procopélle rakennettu Reuterin talo.
Kurt Thomas (säveltäjä)

Kurt Georg Hugo Thomas (25. toukokuuta 1904 Tönning – 31. maaliskuuta 1973 Bad Oeynhausen) oli saksalainen säveltäjä, kapellimestari ja musiikin opettaja.
Thomas osallistui vuoden 1936 Berliinin olympialaisiin, joissa hänet palkittiin hopeamitalilla yksin- ja kuorolaulussa teoksestaan "Kantate zur Olympiade 1936" ("Olympic Cantata 1936").
Vuosina 1939–1945 Thomas toimi Frankfurtin musiikkilukion johtajana, missä hänen oppilainaan olivat muun muassa Heinz Hennig, Wolfgang Pasquay, Wolfgang Schoor ja Siegfried Strohbach. Hän toimi myös kuoronjohtajana Frankfurtin Dreikönigskirchellä sekä johti Tuomaskuoroja vuoteen 1969 asti.
Tzu Chi -yliopisto

Tzu Chi -yliopisto () on Taiwanissa toimiva yksityinen buddhalainen yliopisto. Sen toiminnasta vastaa samanniminen hyväntekeväisyysjärjestö.
Tzu Chi aloitti lääketieteellisen koulutuksen järjestämisen vuonna 1994 nimellä Lääketieteellinen Tzu Chi -oppilaitos (). Yliopisto alkoi kuitenkin kasvamaan ja se aloitti nykyisellä nimellään vuonna 2000. Samana vuonna Tzu Chin aloittama lastentarha ja lukio yhdistyivät hallinnollisesti Tzu Chi -yliopiston alaisuuteen.
Yliopisto koostuu kolmesta tiedekunnasta sekä yhdestä kansainvälisestä tiedekunnasta: 
Lääketieteellisen koulutuksensa ansiosta Tzu Chi on onnistunut murtamaan vanhan tabun, jonka nojalla taiwanilaiset olivat haluttomia lahjoittamaan ruumiitaan tai elimiään lääketieteen hyväksi. Yliopistolla on käytössään keskimäärin yksi ruumis jokaista neljää opiskelijaa kohden, joka on Taiwanin matalin.
Tzu Chin buddhalainen tausta näkyy jonkin verran myös yliopiston toiminnassa. Ensimmäisen vuoden opiskelijoiden tulee suorittaa Ihmisyys ja palvelus -kurssi, joka tavoitteena on opastaa opiskelijaa tekemään Tzu Chin arvojen mukaista hyväntekeväisyystyötä. Maaliskuussa 2020 se myös alkoi tarjota henkilökunnalleen ja opiskelijoilleen 30 dollarin arvoisia etulippuja, jotka kelpaavat paikallisissa kasvisruokaa tarjoavissa ravintoloissa. Tavoitteena oli kannustaa yliopistoyhteisön jäseniä siirtymään kasvisruokavalioon.
Alex Diggelmann

Alex Walter Diggelmann (20. elokuuta 1902 Unterseen Bernin kantoni – 21. marraskuuta 1987 Zürich) oli sveitsiläinen graafinen taiteilija ja suunnittelija.
Diggelmann osallistui olympialaisiin kahdesti. Vuoden 1936 Berliinin olympialaisissa hän voitti kultaa graafisissa töissä julisteellaan "Arosa I Placard". Vuoden 1948 Lontoon olympialaisissa hänet palkittiin sekä hopealla että pronssilla graafisissa töissä mainosjulisteista, jotka esittivät "Pyöräilyn maailmanmestaruuskilpailua" ja "Jääkiekon maailmanmestaruuskilpailua". Diggelmann ja Josef Petersen ovat ainoat henkilöt, jotka ovat saaneet taidelajeista kolme mitalia. 
Jalkapallossa Diggelmann suunnitteli UEFA Cupin mestaruuspokaalin. Talvilajien osalta hän suunnitteli mitalit, joita FIS on jakanut urheilijoille 1950-luvulta lähtien.
Fo Guang -yliopisto

Fo Guang -yliopisto () on Taiwanilla toimiva yksityinen yliopisto, jonka on perustanut buddhalainen hyväntekeväisyysjärjestö Fo Guang Shan. Yliopisto perustettiin vuonna 2000.
Tiedekuntia yliopistossa on kuusi:
Huolimatta yliopiston buddhalaisesta taustasta opiskelijoiden ei tarvitse olla buddhalaisia tai osallistua uskonnolliseen toimintaan yliopiston piireissä.
Buddhalaisuus Ruotsissa

Buddhalaisuus on vähemmistöuskonto Ruotsissa, vaikkakin kasvamaan päin.
Historia.
Helgöstä löytyi vuonna 1955 pieni Buddha-patsas, joka ajoitettiin 800-luvulle. Patsaalla tuskin oli mitään uskonnollista merkitystä. Vuonna 2015 Ruotsin posti julkaisi patsasta esittävän postimerkin.
Kiinnostus buddhalaisuutta kohtaan alkoi herätä 1700-luvulla orientalismin myötä. Buddhalaisia tekstejä alettiin kääntää ruotsiksi 1850-luvun puolessa välissä. 1900-luvulle tultaessa kirkon asema alkoi murentua ja muut uskonnot alkoivat näkyä yhä enemmän. Ruotsalaisten matkustelu ulkomaille myös lisäsi tietoisuutta uusista uskonnoista.
Nykyään.
Maanlaajuinen kattojärjestö Ruotsin buddhalainen yhteisö (ruotsiksi "Sveriges buddhistiska gemenskap") on rekisteröitynyt uskonnolliseksi yhdyskunnaksi. Vuonna 2019 sillä oli 10 233 jäsentä, mikä teki siitä Ruotsin 21. suurimman uskonnollisen yhdyskunnan.
Ruotsalaisilla on päällisin puolin melko positiivinen kuva buddhalaisuudesta, mikä on myötävaikuttanut sen kasvamiseen.
Ruotsin buddhalainen yhteisö

Ruotsin buddhalainen yhteisö (, lyh. SBG) on Ruotsissa toimivien buddhalaisten järjestöjen kansallinen kattojärjestö. Järjestö perustettiin vuonna 2019 nimellä Sveriges Buddhistiska Samarbetsråd. Nykyinen nimi otettiin käyttöön tammikuussa 2020.
SBG on rekisteröity uskonnolliseksi yhdyskunnaksi. Sen nykyinen puheenjohtaja on Trudy Fredriksson.
Järjestö tekee yhteistyötä Ruotsin kirkon sairaalakirkon (Sjukhuskyrkan) kanssa ja antaa hengellistä apua sairaaloissa.
SBG koostuu 22 paikallisesta jäsenjärjestöstä, jotka edustavat kaikkia buddhalaisuuden pääsuuntauksia. Vuonna 2019 yksittäisten jäsenten määräksi ilmoitettiin 10 233, mikä tekee järjestöstä Ruotsin 21. suurimman uskonnollisen yhdyskunnan. SBG on myös Euroopan Buddhalaisen Unionin jäsenjärjestö.
Nikon D4S

Nikon D4S on Nikonin 25. helmikuuta 2014 esittelemä digitaalinen järjestelmäkamera. Se tuli Suomessa myyntiin noin 6 500 euron suositushintaan. Kamerassa on 16 megapikselin täysikokoinen CMOS-kenno. Sillä pystyy ottamaan 11 kuvaa sekunnissa ja videoimaan Full HD -laadulla 60 kuvaa sekunnissa. Kamerassa on 3,2 tuuman näyttö ja kaksi muistikorttipaikkaa, joista toinen on CompactFlash-kortille ja toinen XQD-kortille. Kameran runko on valmistettu magnesiumista ja se painaa akun kanssa 1 350 grammaa.
Kameran edeltäjä on tammikuussa 2012 julkistettu Nikon D4 ja seuraaja tammikuussa 2016 julkistettu Nikon D5.
Nikon D5100

Nikon D5100 on Nikonin 5. huhtikuuta 2011 julkistama digitaalinen järjestelmäkamera, jossa on 16 megapikselin APS-C-kokoinen CMOS-kenno. Kameralla pystyy ottamaan neljä kuvaa sekunnissa ja videoimaan Full HD -laadulla 30 kuvaa sekunnissa. Kamerassa on lisäksi 3,0 tuuman kääntyvä näyttö. Kameran runko painaa akun kanssa 560 grammaa.
Kameran edeltäjä on huhtikuussa 2011 julkistettu Nikon D5000 ja seuraaja marraskuussa 2012 julkistettu Nikon D5200.
I (Maanalaisen armeijan albumi)

I on Maanalainen armeija -yhtyeen esikoisalbumi, joka julkaistiin 31. tammikuuta 2020 levymerkillä Sakara Records. Albumilta julkaistiin singlenä kappaleet ”Variksenpelätin”, ”Rakkaus elää” &amp; ”Miekkataksi”.
Alexander Haapanen

Alexander Haapanen (22. elokuuta 1851 Vehmaa – 25. kesäkuuta 1936 Helsinki) oli suomalainen kansakouluntarkastaja ja kouluneuvos.
Haapasen vanhemmat olivat talollinen Efraim Haapanala ja Loviisa Matintytär. Haapanen jäi orvoksi 8-vuotiaana ja pääsi sitten kasvattilapseksi Vehmaan kappalaisen Viktor Mauritz Roslinin (1824–1878) perheeseen. Hän pääsi ylioppilaaksi Turun lukiosta 1870, valmistui Helsingin yliopistosta filosofian kandidaatiksi ja maisteriksi 1882 sekä suoritti kasvatusopin tutkinnon 1884.
Haapanen toimi opettajana useissa helsinkiläisissä kouluissa vuosina 1875–1898. Hän oli Helsingin yliopiston kirjastossa ylimääräisenä amanuenssina 1878–1893 ja kouluylihallituksessa kansakoulujen ylitarkastajan Uno Cygnaeuksen apulaisena 1881–1885, kansakouluasiain kanslistina 1885–1889 ja aktuaarina 1889–1892. Vuonna 1892 hänet nimitettiin kouluylihallituksen kansakouluntarkastajaksi. Haapanen oli tässä virassa vuoteen 1918 saakka ja sen jälkeen hän oli vielä kouluneuvoksena 1918–1921. Haapanen jäi eläkkeelle vuonna 1921.
Haapanen oli puheenjohtajana tai sihteerinä useissa kansakouluasioita käsitelleissä komiteoissa ja kokouksissa. Vuonna 1900 hän oli kouluhallituksen edustajana valvomassa Suomen koulunäyttelyn järjestämistä Pariisin maailmannäyttelyssä. Haapanen toimi vuosina 1877–1901 kaikki kouluhallituksen julkaisemat kansanopetusta käsitelleet tilastojulkaisut. Hän kuului Suomen evankelis-luterilaisen pyhäkouluyhdistyksen johtokuntaan ja oli Pyhäkoululehden ja ruotsinkielisen Söndagsskolebladetin toimittajana. Haapanen perusti ja toimitti vuosina 1890–1926 ilmestyneen Joulusanoma lapsille-lehden ja ruotsinkielisen 1890–1908 ilmestyneen Julbudskap till barnen-lehden.
Alexander Haapenen oli naimisissa 1880–1912 Julia Pletnevin (1859–1912) kanssa. Heillä oli 15 lasta joista tunnetuimpia olivat pankinjohtaja Lennart Haapanen (1888–1967) ja Lepaan puutarhaopiston johtaja ja kanslianeuvos Arvo Haapanen (1900–1990).
Sven Fazer

Sven Edvard Fazer (9. heinäkuuta 1897 Helsinki – 10. syyskuuta 1985 Helsinki) oli suomalainen yritysjohtaja ja vuorineuvos.
Sven Fazerin vanhemmat olivat Fazer-yhtiön perustaja, kauppaneuvos Karl Fazer ja Berta Blomqvist ja puoliso vuodesta 1922 Teresita (Tessi) Hackman. Fazer suoritti 16-vuotiaana kaupallisen tutkinnon
Svenska Handelsinstitut -oppilaitoksessa Helsingissä, teki sitten opintomatkoja ja tuli Fazer-yhtiöiden palvelukseen 1914. Hän työskenteli myynti- ja toimistotehtävissä 1920-luvulle. Vuonna 1920 hänestä tuli yhtiön hallituksen jäsen, mutta Fazerin toimitusjohtajaksi hän pääsi vasta 1939, hoidettuaan kuitenkin toimitusjohtajan tehtäviä käytännössä vuodesta 1932. Fazer-yhtiön toimitusjohtaja Sven Fazer oli vuoteen 1955 ja sitten hallintoneuvoston ja vuodesta 1970 hallituksen puheenjohtaja. Yhteensä hän työskenteli yhtiössä lähes 70 vuotta. Sven Fazerilla oli myös useita talouselämän luottamustoimia. Hän sai vuorineuvoksen arvon 1949. Hänen poikansa Peter Fazer (1934–1998) oli isänsä jälkeen Fazer-yhtiön toimitusjohtaja 1965–1987.
Bad Habits

Bad Habits on englantilaislaulaja-lauluntekijä Ed Sheeranin kappale ja ensimmäinen single hänen viidenneltä studioalbumiltaan "=". Single julkaistiin 25. kesäkuuta 2021. Kappaleen ovat kirjoittaneet ja tuottaneet Sheeran, Fred Gibson ja Johnny McDaid. Sen musiikkivideon on ohjannut Dave Meyers.
Kappale on tyyliltään elektronista tanssimusiikkia ja tanssipoppia, vaikka Sheeran on parhaiten tunnettu akustisista balladeistaan. Hän on kertonut kirjoittaneensa kappaleen tammikuussa 2021 albumin alkaessa valmistua haluttuaan luoda vielä jotain täysin erilaista ja muista albumin kappaleista poikkeavaa.
”Bad Habits” nousi listaykköseksi useiden maiden, muun muassa Britannian, Saksan ja Suomen singlelistoilla. Yhdysvalloissa single saavutti parhaimmillaan toisen sijan.
S-11 (1938)

S-11 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 20. lokakuuta 1937. Alus laskettiin vesille 20. huhtikuuta 1938 ja otettiin palvelukseen 27. kesäkuuta 1941.
Palvelus.
Alus upotettiin 2. elokuuta 1941.
S-12 (1938)

S-12 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 20. lokakuuta 1937. Alus laskettiin vesille 20. huhtikuuta 1938 ja otettiin palvelukseen 24. heinäkuuta 1941.
Palvelus.
Alus upotettiin 16. elokuuta 1943.
Oktay Rifat

Oktay Rifat, alkuperäinen nimi Oktay Rifat Horozcu, (1914 Trabzon, Turkki – 1988 Istanbul, Turkki) oli turkkilainen runoilija ja näytelmäkirjailija. Rifat kuuluuTurkin runouden neljään mestariin, joista kolme muuta ovat Melih Cevdet Anday, Fazıl Hüsnü Dağlarca ja Behçet Necatigil. Hän muodosti Melih Cevdet Andayn ja Orhan Veli Kanıkin kanssa runoilijaryhmän Garip, joka syrjäytti perinteistä runoa edustavan tyylin. Hän käänsi ranskan- ja latinankielistä runoutta.
Rifat opiskeli Ranskassa ja työskenteli Turkin rautateiden lainopillisena neuvonantajana.
Tonight (Saara Aallon &amp; Teemu Roivaisen albumi)

Tongiht on Saara Aallon &amp; Teemu Roivaisen duettoalbumi, joka julkaistiin 8. huhtikuuta 2015.
Stanisław Ostoja-Chrostowski

Stanisław Ostoja-Chrostowski (14. joulukuuta 1900 Varsova – 9. marraskuuta 1947 Varsova) oli puolalainen taidemaalari, kuvanveistäjä ja Varsovan taitoaineiden akatemian professori.
Ostoja-Chrostowski osallistui vuoden 1936 Berliinin olympialaisiin, joissa hän voitti pronssia graafisissa töissä teoksellaan "Dyplom Yacht Klubu" ("Yachting Club Certificate").
Toisen maailmansodan aikana Ostoja-Chrostowski osallistui maanalaisen vastarintaliikkeen Puolan kotiarmeijan viestintätehtäviin. Sodan jälkeen hänestä tuli Varsovan taitoaineiden akatemian rehtori, hän osallistui Puolan ja Neuvostoliiton ystävyysseuran toimintaan ja hänelle myönnettiin kuolemansa jälkeen Polonia Restitutan ritarikunnan ansiomerkki.
Ajith Kumar

Ajith Kumar (; s. 1. toukokuuta 1971 Secunderabad, Andhra Pradesh, Intia) on intialainen näyttelijä, joka työskentelee pääasiassa tamilinkielisessä elokuvateollisuudessa. Tähän mennessä Ajith on näytellyt yli 50 elokuvassa. Hänen palkintojensa joukossa on neljä Vijay Awards -palkintoa, kolme Cinema Express Awards -palkintoa, kolme Filmfare Awards South -palkintoa ja kolme Tamil Nadu State Film Awards -palkintoa. Näyttelemisen lisäksi hän on myös autokilpailija ja osallistunut MRF Racing -sarjaan (2010).
Hän aloitti uransa pienellä roolilla vuoden 1990 tamilielokuvassa "En Veedu En Kanavar". Hän vakiinnutti itsensä romanttiseksi sankariksi elokuvien "Kadhal Kottai" (1996), "Aval Varuvala" (1998) ja "Kaadhal Mannan" (1998) avulla ja vakiinnutti asemansa toimintasankarina elokuvasta "Amarkalam" (1999) alkaen. Ajithin kaksoisrooli kaksoisveljeksinä, joista toinen on kuuromykkä, S. J. Suryahin elokuvassa "Vaalee" (1999) voitti hänelle ensimmäisen parhaan tamilimiesnäyttelijän Filmfare Awards South -palkintonsa. Hän ansaitsi kriittistä kiitosta kaksoisroolisuorituksestaan ​​omankädenoikeudesta kertovassa elokuvassa "Citizen" (2001). Vuonna 2006 hän näytteli toimintadraamassa "Varalaru", jossa hän näytteli kolmea eri roolia. Siitä tuli eniten tuottanut tamilielokuva vuonna 2006. Seuraavana vuonna hän näytteli kahdessa uudelleenfilmatisoinnissa – "Kireedam" (2007) ja "Billa" (2007), jotka molemmat ansaitsivat hänelle kriittistä suosiota. Ajith näytteli antisankaria "Mankathassa" (2011), josta tuli yksi kaikkien aikojen eniten tuottaneista tamilielokuvista. Hänen seuraava julkaisunsa, "Billa II" (2012), oli tamilielokuvien ensimmäinen esiosa.
Ajithista tuli kilpa-auton kuljettaja, joka kilpaili eri puolilla Intiaa sijaitsevilla radoilla esimerkiksi Mumbaissa, Chennaissa ja Delhissä. Hän on yksi harvoista intialaisista, jotka kilpailevat kansainvälisellä areenalla ja Formula-mestaruuskisoissa. Hän on myös ollut ulkomailla eri kilpailuissa, kuten Saksassa ja Malesiassa. Hän ajoi vuoden 2003 Formula Asian BMW Championships -mestaruuskisoissa. Hän kilpaili vuoden 2010 Formula 2 Championship -mestaruudesta kahden muun intialaisen, Armaan Ebrahimin ja Parthiva Sureshwarenin kanssa. Intialaisten julkisuuden henkilöiden vuositulojen perusteella hän on ollut "Forbes Indian" Celebrity 100 -listalla kolme kertaa.
Yksityiselämä.
Ajith meni naimisiin näyttelijä Shalinin kanssa vuonna 2000. Heillä on kaksi lasta, tytär ja poika.
S-13 (1940)

S-13 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 19. lokakuuta 1938. Alus laskettiin vesille 25. huhtikuuta 1940 ja otettiin palvelukseen 31. heinäkuuta 1941.
Palvelus.
Alus poistettiin palveluksesta 1956 ja romutettiin 1958-1959.
Jacob Kiplimo

Jacob Kiplimo (s. 4. marraskuuta 2000 Kweenin piirikunta) on ugandalainen kestävyysjuoksija. Hän edustaa italialaista ASD Athletic Prato -seuraa.
Kiplimo karsiutui 15-vuotiaana 5 000 metrin juoksun alkuerissä Rio de Janeiron olympialaisissa 2016. Hän saavutti samana vuonna Bydgoszczin alle 20-vuotiaiden MM-kilpailuissa pronssia 10 000 metrillä ajalla 27.26,68. Hän voitti Kampalan maastojuoksun MM-kilpailuissa 2017 kultaa poikien sarjassa. Saman vuoden Lontoon MM-kilpailuissa hän karsiutui 5 000 metrin alkuerissä. Gold Coastin Kansainyhteisön kisoissa 2018 hän sijoittui 10 000 metrillä neljänneksi. Samana vuonna käydyissä Tampereen alle 20-vuotiaiden MM-kilpailuissa hän saavutti 10 000 metrillä hopeaa ajalla 27.40,36 ja sijoittui 5 000 metrillä kuudenneksi.
Kiplimo saavutti Ärhusin maastojuoksun MM-kilpailuissa 2019 hopeaa henkilökohtaisessa kilpailussa ja kultaa joukkuekilpailussa. Hän voitti puolimaratonin maailmanmestaruuden Gdyniassa 2020 Ugandan ennätysajalla 58.49. Joukkuekilpailussa Uganda sai pronssia. Hän saavutti vuonna 2021 järjestetyissä Tokion olympialaisissa pronssia 10 000 metrillä ajalla 27.43,88 ja sijoittui 5 000 metrillä viidenneksi. Kiplimo juoksi uuden maailmanennätyksen 57.31 puolimaratonilla Portugalin Lissabonissa 21. marraskuuta 2021. Hän alitti Kenian Kibiwott Kandien edellisen ennätyksen yhdellä sekunnilla. Hän saavutti Eugenen MM-kilpailuissa 2022 pronssia 10 000 metrillä ajalla 27.27,97. Saman vuoden Birminghamin Kansainyhteisön kisoissa hän voitti kultaa 5 000 metrillä ajalla 13.08,08 ja 10 000 metrillä ajalla 27.09,19. Hän voitti maastojuoksun maailmanmestaruuden Bathurstissa 2023. Joukkuekilpailussa Uganda sai pronssia. Vuoden 2024 maastojuoksun MM-kilpailuissa hän voitti henkilökohtaisessa kilpailussa kultaa ja joukkuekilpailussa hopeaa. Pariisin olympialaisissa hän oli 10 000 metrillä kahdeksas.
Kiplimo juoksi puolimaratonin maailmanennätyksen 56.42 Barcelonassa 16. helmikuuta 2025. Hän paransi Yomif Kejelchan nimissä ollutta aiempaa ennätystä 48 sekuntia.
S-14 (1940)

S-14 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 31. lokakuuta 1938. Alus laskettiin vesille 25. huhtikuuta 1940 ja otettiin palvelukseen 21. huhtikuuta 1942.
Palvelus.
Alus poistettiin palveluksesta 1962.
Simo Kavanne

Simo Kavanne, vuoteen 1944 Kavander (6. marraskuuta 1917 Maaria – 19. elokuuta 1990 Espoo) oli suomalainen teollisuusneuvos, kirjapainoalan ammattilainen ja ylijohtaja.
Kavanteen vanhemmat olivat ammattiopettaja Ilmari Kavanne, aiemmin Kavander, ja Alina Koskinen ja puoliso vuodesta 1942 Lillian Linnea Lindroos. 1930-luvulla kirjapainon juoksupoikana aloittanut Kavanne eteni Valtion painatuskeskuksen ylijohtajaksi, mistä tehtävästä hän jäi eläkkeelle 1981. Kavanne opiskeli työnsä ohessa Helsingin kirjapainokoulussa 1935–1937. Oikolukijasta latojaksi päässyt Kavanne tuli 1939 "Helsingin Sanomia" painaneen Helsingin Uusi Kirjapaino -yhtiön palvelukseen, jossa myös hänen isänsä ja veljensä Risto Kavanne sittemmin työskentelivät. Simo Kavanne yleni painotalossa faktoriksi ja ylifaktoriksi, käytyään työnsä ohessa faktorikoulun ja suoritettuaan myös ylioppilastutkinnon 1948. Vuonna 1956 Kavanne siirtyi Jyväskylään Gummeruksen tuotantolaitosten johtajaksi, mutta palasi sieltä Helsinkiin Valtioneuvoston kirjapainon johtajaksi. Valtion painatuskeskuksen tultua perustetuksi 1967 hänestä tuli sen johtaja, joka kehitti merkittävästi painatuskeskuksen toimintaa liikelaitoksena. Valtion painatuskeskuksen ylijohtajana Kavanne toimi 1974–1981. Hän sai teollisuusneuvoksen arvonimen 1968.
Emil Sutor

Emil Sutor (19. kesäkuuta 1888 Offenburg – 13. elokuuta 1974 Karlsruhe) oli saksalainen kuvanveistäjä. 
Sutor osallistui vuoden 1936 Berliinin olympialaisiin, joissa hän voitti kultaa reliefeissä teoksellaan "Hürdenläufer" ("Hurdle runners").
Pakosławice

Pakosławice on maalaiskunta Nysan piirikunnassa Opolen voivodikunnassa Puolassa. Sen väkiluku oli vuoden 2020 lopussa 3 496. Kunnan hallintokeskus on Pakosławicen kylä.
Pakosławicen kunta jakautuu seuraaviin 12 kylään: Bykowice, Biechów, Goszowice, Korzękwice, Nowaki, Pakosławice, Prusinowice, Reńska Wieś, Rzymiany, Słupice,
Smolice sekä Strobice. Sen pinta-ala on noin 74 neliökilometriä. Tärkeimmät kunnan aluetta halkovat liikenneyhteydet ovat valtatie 46, voivodikunnan tie 401 ja Nysasta Brzegiin kulkeva rautatielinja 288. Pakosławice rajautuu Grodkówin, Kamiennikin, Łambinowicen, Nysan, Otmuchówin ja Skoroszycen kuntiin.
Pakosławicen kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 3 889. Vuoden 2020 joulukuussa 49,7 prosenttia kunnan asukkaista oli naisia ja 50,3 prosenttia miehiä. Alle 18-vuotiaat muodostivat kunnan väestöstä 14,1 prosenttia, työikäiset 65,6 prosenttia ja eläkeikäiset 20,3 prosenttia. Väestön keski-ikä oli 42,3 vuotta. Vuonna 2020 kunnan työttömyysaste oli 10,0 prosenttia.
Muqaddar Ka Sikandar

Muqaddar Ka Sikandar (; suom. ”Kohtalon valloittaja”) on vuonna 1978 ensi-iltansa saanut intialainen hindinkielinen draamaelokuva, jonka on tuottanut ja ohjannut Prakash Mehra ja käsikirjoittanut Kader Khan, Vijay Kaul ja Laxmikant Sharma. Sen pääosissa nähdään Amitabh Bachchan viidennessä elokuvassaan Prakash Mehran kanssa, yhdessä Vinod Khannan, Rakhee Gulzarin, Rekhan ja Amjad Khanin kanssa. Elokuva kertoo tarinan Sikandarista (jota näytteli Mayur Raj Verma lapsena ja Bachchan aikuisena), Bombayn slummeissa kasvaneesta orvosta.
"Muqaddar Ka Sikandar" oli eniten tuottanut hindielokuva vuonna 1978 ja kaikkien aikojen menestyksekkäin diwalijulkaisu. Se oli myös 1970-luvun kolmanneksi eniten tuottanut intialainen elokuva "Sholayn" ja "Bobbyn" jälkeen.
26. Filmfare Awards -gaalassa "Muqaddar Ka Sikandar" oli ehdolla yhdeksään palkintoon, mukaan lukien paras elokuva, mutta se ei voittanut missään kategoriassa. Siitä tehtiin uudelleenfilmatisoinnit teluguksi nimellä "Prema Tarangalu" (1980) ja tamiliksi nimellä "Amara Kaaviyamina" (1981).
Sani (nimi)

Sani on etunimi, joka voi olla naisen tai miehen nimi. Suomessa se on tyypillisesti naisennimi, mutta arabiassa sitä käytetään miehennimenä.
Nimi Suomessa.
Sani-nimi alkoi yleistyä Suomessa 1960-luvulla. Aluksi sitä annettiin etunimeksi sekä tytöille että pojille. Myöhemmin se vakiintui naisennimeksi. Nimen taustasta ei ole varmaa tietoa: Sani on yhdistetty muun muassa suomalaiseen Janiin, mutta sitä on pidetty myös vieraskielisenä nimenä (vrt. esim. englannin "Shani").
Digi- ja väestötietoviraston mukaan Sani on elokuuhun 2021 mennessä ollut virallisena etunimenä noin 500–510 naisella ja noin 40–50 miehellä.
Sanilla ei ole nimipäivää almanakassa.
Ursininkatu

Ursininkatu () on Turun katu, joka sijaitsee Turun VII kaupunginosassa. Se alkaa Aurajoen rannasta Läntiseltä Rantakadulta ja päättyy Puutarhakadulle. Se on pituudeltaan yli 500 metriä. Katu oli aiemmin nimeltään Birgerinkatu Ruotsia 1200-luvulla hallinneen Birger-jaarlin mukaan mutta vuonna 1953 se nimettiin Suomen Sosialidemokraattisen Puolueen perustajiin kuuluneen Nils Robert af Ursinin mukaan.
Ursininkadun poikkikatuja ovat Linnankatu, Eerikinkatu ja Yliopistonkatu. Risteyksissä ei ole liikennevaloja, ja Linnan-, Eerikin- ja Puutarhakatu ovat Ursininkatuun nähden etuajo-oikeutettuja. Linnankadun ja Läntisen Rantakadun välinen lyhyt osuus on pihakatua. Ursininkadulla ei kulje paikallisbusseja.
Ursininkadun varren rakennuksia ovat asuinkerrostalojen lisäksi muun muassa hotelli Marina Palace, Turun Kivipaino, joka on tehdastoiminnan päättymisen jälkeen ollut teatterikäytössä, Turun työväentalo ja katolisen kirkon Pyhän Birgitan ja Autuaan Hemmingin kirkko. Suomen Sosialidemokraattinen Puolue perustettiin Turun työväentalossa, jonka nykyinen kivirakennus valmistui vuonna 1940. Sen vieressä ollut alkuperäinen työväentalo, jossa viimeksi toimi Turun työväen teatteri, paloi joulupäivänä 1945. Työväentaloa vastapäätä Ursininkatu 6:ssa sijaitsivat Turun vanhimmat kaasukellot vuosilta 1862 ja 1875. Kaasulaitos siirtyi Martin kaupunginosaan 1920-luvun lopulla ja kaasukellot purettiin 1930-luvulla.
Ronald Levy

Ronald Levy (s. 30. lokakuuta 1992) on jamaikalainen pika-aitajuoksija. Hän on olympiamitalisti ja Kansainyhteisön kisojen voittaja. Hän edustaa MVP Track &amp; Field Clubia.
Levy keskeytti 110 metrin aitojen alkueräjuoksun Lontoon MM-kilpailuissa 2017. Hän karsiutui 60 metrin aitajuoksun välierissä Birminghamin sisäratojen MM-kilpailuissa 2017. Hän voitti samana vuonna kultaa 110 metrin aitajuoksussa Gold Coastin Kansainyhteisön kisoissa ajalla 13,19 ja sijoittui toiseksi maanosien cupisssa Ostravassa. Dohan MM-kilpailuissa 2019 hänet hylättiin välieräjuoksussa. Hän saavutti 110 metrin aitajuoksussa pronssia vuonna 2021 järjestetyissä Tokion olympialaisissa ajalla 13,10.
Levy on voittanut Jamaikan-mestaruuden 110 metrin aitajuoksussa 2018, 2019 ja 2021. Hän on voittanut myös Timanttiliigan kilpailuja.
Luise Rinser

Luise Rinser (1911 Pitzling, Saksa – 2002) oli saksalainen kirjailija. Rinser toimi vuoteen 1939 opettajana ja oli 1944–1945 vankilassa valtiopetoksesta. Hän asui myöhemmin Italiassa. Hän oli ensimmäisiä saksalaisia kirjailijoita, jotka käsittelivät Hitlerin juutalaisvainoja.
S-15 (1940)

S-15 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 10. elokuuta 1939. Alus laskettiin vesille 24. huhtikuuta 1940 ja otettiin palvelukseen 16. joulukuuta 1942.
Palvelus.
Alus poistettiin palveluksesta 1962.
S-16 (1940)

S-16 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 10. elokuuta 1939. Alus laskettiin vesille 24. huhtikuuta 1940 ja otettiin palvelukseen 20. helmikuuta 1943.
Palvelus.
Alus poistettiin palveluksesta 1962.
S-17 (1940)

S-17 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 10. elokuuta 1938. Alus laskettiin vesille 24. huhtikuuta 1940 ja otettiin palvelukseen 20. huhtikuuta 1945.
Palvelus.
Alus poistettiin palveluksesta 1962.
S-18 (1940)

S-18 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 10. elokuuta 1939. Alus laskettiin vesille 24. huhtikuuta 1940 ja otettiin palvelukseen 20. kesäkuuta 1945.
Palvelus.
Alus poistettiin palveluksesta 1962.
S-19 (1941)

S-19 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 30. syyskuuta 1939. Alus laskettiin vesille 14. maaliskuuta 1941 ja otettiin palvelukseen 11. syyskuuta 1942.
Palvelus.
Alus poistettiin palveluksesta 1962.
S-20 (1941)

S-20 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Gorkista Krasnoje Sormovolta, missä köli laskettiin 30. syyskuuta 1939. Alus laskettiin vesille 14. maaliskuuta 1941 ja otettiin palvelukseen 10. helmikuuta 1945.
Palvelus.
Alus poistettiin palveluksesta 1960-luvulla.
Sani (täsmennyssivu)

Sani voi tarkoittaa ainakin seuraavia:
Josue Dupon

Josue Dupon (22. toukokuuta 1864 Ichtegem – 13. lokakuuta 1935 Antwerpen) oli belgialainen kuvanveistäjä. 
Duponin työt ilmoitettiin hänen kuolemansa jälkeen vuoden 1936 Berliinin olympialaisiin, joissa hänen työnsä "Equestrian Medals" ("Ratsastajamitalit") palkittiin pronssilla mitalien kilpailusarjassa. 
Dupon suunnitteli elämänsä aikana myös vuoden 1920 Antwerpenin olympialaisten mitalit.
Ai De Zhu Fu

Ai De Zhu Fu on Saara Aallon albumi, joka julkaistiin Suomessa ja Kiinassa 7. syyskuuta 2013. Albumi koostuu Blessed with Love ja You Had My Heart -albumeilta valikoiduista kappaleista, joista osa käännettiin kiinaksi.
Enkeleitä – Angels

Enkeleitä – Angels on Saara Aallon joulualbumi, joka julkaistiin 9. marraskuuta 2011.
S-21 (1941)

S-21 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Leningradista Sudomehilta, missä köli laskettiin 1940. Alus laskettiin vesille 26. kesäkuuta 1941 ja otettiin palvelukseen 1945.
Palvelus.
Alus poistettiin palveluksesta 1962.
S-22 (1941)

S-22 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Leningradista Sudomehilta, missä köli laskettiin 1940. Alus laskettiin vesille 7. heinäkuuta 1941 ja otettiin palvelukseen 1945.
Palvelus.
Alus poistettiin palveluksesta 1958.
S-23 (1947)

S-23 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Leningradista Sudomehilta, missä köli laskettiin 1940. Alus laskettiin vesille 1947 ja otettiin palvelukseen 1948.
Palvelus.
Alus poistettiin palveluksesta 1962.
Sisäpaisti

Sisäpaisti on teurastetun naudan tai vasikan ruhosta takajalan reiden sisäpuolelta leikattu lihapala. Väriltään se on vähän ulkopaistia vaaleampaa, mutta pehmeää ja mureaa paistilihaa. Kokonaisena kypsentämällä siitä voidaan valmistaa hapanpaisti, paahtopaisti, patapaisti tai suolalihaa ja sitä voi käyttää leikkeisiin, pihveihin ja vartaisiin. Sisäpaistista voi valmistaa myös erilaisia kääryleitä ja rullia.
S-24 (1947)

S-24 () oli Neuvostoliiton laivaston Stalinets-luokan sukellusvene toisessa maailmansodassa.
Valmistus.
Alus tilattiin Leningradista Sudomehilta, missä köli laskettiin 1940. Alus laskettiin vesille 1947 ja otettiin palvelukseen 1948.
Palvelus.
Alus poistettiin palveluksesta 1958.
Patapaisti

Patapaisti on padassa haudutettu liharuoka, jota valmistettaessa kokonainen naudan sisäpaisti tai ulkopaisti kypsennetään liedellä. Haudutusliemenä käytetään vettä ja maustamiseen sopii ruokasuola, mustapippuri, laakerinlehdet, porkkana ja sipuli. Haudutusliemestä voi valmistaa kermakastikkeen suurustamalla lientä vehnäjauhoilla ja lisäämällä siihen kermaa sekä mausteita. Patapaistin tyyppejä ovat hapanpaisti, linnapaisti ja olutpaisti.
Sydämesi tyhjä huone (Teemu Roivaisen albumi)

Sydämesi tyhjä huone on Teemu Roivaisen ensimmäinen studioalbumi, joka julkaistiin 8. heinäkuuta 2015.
Vornan taistelun muistomerkki

Vornan taistelun muistomerkki on Lieksan Kelvän kylässä sijaitseva monumentti, joka on pystytetty Ruotsin ja Venäjän välisessä Suomen sodassa 8. lokakuuta 1808 käydyn taistelun muistoksi. Teos on 1,8 metriä korkea ja 0,8 metriä leveä, ja se paljastettiin sunnuntaina 7. lokakuuta 1928 silloiseen Pielisjärven kuntaan.
Maa-alueen muistomerkkiä varten luovutti maanviljelijä Veikko Kaltiainen Kelvän kylästä. Teoksen piirustukset laati viipurilainen arkkitehti Juhani Vikstedt, tekstit suunnittelin tohtori A. S. Kilpeläinen ja tarvittavan 5 000 markan rahoituksen keräsi Pielisjärven suojeluskunnan esikunta. Muistomerkin muurasivat kiillotetuista luonnonkivistä pielisjärveläiset kivityöntekijät Edvard Silvennoinen ja J. Multanen kyläläisten tuodessa talkoilla tarvittavat kivet ja hiekan. Muistomerkkityön järjestelyistä vastasi Pielisjärven suojeluskunnan esikunta insinööri Kullervo Lehtisen johdolla. Muistomerkin valurautaiset tekstilevyt valmisti Högforsin tehdas ja teoksen yläosaan on sijoitettu takorautainen miekka muistuttamaan siitä, että muistomerkki on pystytetty taistelun muistoksi.
Muistomerkissä on neljä levyä, joista ensimmäisessä lukee ”Vorna 8 / 10 1808. Tässä taisteli 100 pieliseläistä Steniuksen johdolla 500 venäläistä vastaan”. Toisessa levyssä on teksti ”Kunnostautuivat: Antti Lintunen, Martti Stenius, Samuli Lackman, Pekka Kokkonen, Juho Mustonen, Olli Huttunen”. Kolmannessa tekstissä kerrotaan ”Kunnostautuivat: Olli Nevalainen, Antti Ryynänen, Matti Laakkonen, Juho Honkanen, Iisak Vallius”. Neljännen levyn tekstinä on ”Muistomerkin pystyttivät pielisjärveläiset 8 / 10 1928”.
Dinosauruksii

Dinosauruksii on suomalaisen laulaja-lauluntekijän Ellinooran kappale, joka julkaistiin 20. marraskuuta 2020 ensimmäisenä singlenä hänen tulevalta kolmannelta studioalbumiltaan "Viimeinen romantikko". Kappale on Ellinooran itsensä sanoittama ja hän on säveltänyt sen Samuli Sirviön kanssa. Kappaleen on tuottanut Sirviö.
Ellinooran mukaan kappale kertoo ”sokeasta uskosta, ihmeistä ja ulkopuolisuudesta”. Hän luonnehti sitä yltiöromanttiseksi, äärioptimistiseksi ja realistisesti pessimistiseksi. "Rumbassa" kuvaillaan kappaleen muistuttavan etenkin kosketinsoitinten osalta muutaman vuosikymmenen takaista popmusiikkia.
Kappale sijoittui Suomen virallisella singlelistalla parhaimmillaan sijalle kuusi. Radiolistalla se nousi ensimmäiselle sijalle ja pysyi kärjessä yhteensä kahdeksan viikkoa.